Hrvatski jezik (6. svibnja 2020.)

**Izricanje istovremenosti i prijevremenosti u složenoj rečenici**

ROK ZA IZVRŠAVANJE ZADATKA: četvrtak (7. 5.), do 16 sati

Zadatak i upute za rad:

* Danas se nastavljamo baviti gradivom o rečenicama, a tijekom rješavanja novoga zadatka upoznat ćete s dvama pojmovima, a to su istovremenost i prijevremenost. Točnije, danas ćete saznati kako u jednostavnim i složenim rečenicama pomoću glagola možemo izreći da su se neke radnje dogodile ili se događaju u isto vrijeme, a kako možemo izreći da se u jednoj rečenici neka radnja dogodila prije druge radnje.
* U upoznavanju istovremenosti i prijevremenosti pomoći će vam praćenje videolekcije koju možete pogledati na ovoj poveznici: <https://www.youtube.com/watch?v=yLYr2JoE5Nw>.

To predavanje pozorno pratite i slijedite upute predavačice – kada vam ona kaže da zaustavite video i zapišete nešto u svoju bilježnicu, to i učinite. Kako biste mogli što bolje razumjeti gradivo o kojemu će vam predavačica pričati, potrebno vam je dobro predznanje o glagolskim vremenima, kao i o jednostavnoj i složenoj rečenici.

* Kada zapišete sve načine na koje možemo izricati istovremenost i prijevremenost u jednostavnim i složenim rečenicama, u videu će vam predavačica zadati i jedan jako jednostavan zadatak (12:22 u videu – Vrijeme za vježbu). U tom ćete zadatku trebati prepisati tri rečenice te prepoznati je li u njima izrečena istovremenost (dvije radnje događaju se u isto vrijeme) ili prijevremenost (jedna se radnja dogodila prije druge). Ako budete pozorno čitali te rečenice i razmislili malo o vremenu kada se odvijaju njihove radnje, vidjet ćete da vam za određivanje toga je li u pitanju istovremenost ili prijevremenost zapravo uopće nije potrebno poznavanje glagolskih vremena – u svakoj od tih rečenica već po samom kontekstu možete prepoznati i zaključiti u kakvom su vremenskom odnosu dvije radnje koje se izriču.
* Posljednji zadatak u videu (13:47), u kojem trebate provesti samovrednovanje – skenirati kod i riješiti kviz, NE MORATE riješiti.